Jepiveguáicha, heta tapicha ijatýkuri ko’â mokôi amandaje guasúpe oñomongeta haĝua ñane Avañe’êre: mba’eichaitépa oîhina ñane retâ, Mercosur ha yvóra tuichakue javeve, mba’éichapa oñemba’apo hesehápe, mba’épa tekotevê ojejapo oñemombareteve haĝua, mba’e mba’épa ojejapohína oñemoherakuâ haĝua ñanduti ha marandumyasâiharakuéra rupi. Mbeguekatúpe, ATENEO DE LENGUA Y CULTURA GUARANI ombojoaju ohóvo heta tapichápe ko tembiapo guasu rapykuéri. Iporâ avei ja’e umi mokôi amandajépe ijatyhaguékuri tapicha oúva ñane retâ tuichakue javevégui (Concepción, San Pedro, Cordillera, Guaira, Ka’aguasu, Ka’asapa, Itapúa, Misiones, Paraguari, Alto Parana, Central – Táva Paraguay, Kanindeju ha Presidente Hayes); avei oîkuri oúva Argentina retâgui (Buenos Aires, Salta, Ytûsâingo, Posadas, Candelaria ha Ygarupa); ha Brasil retâgui (Foz de Yguasu ha Sâo Paulo).